24. ΑΝΑΓΚ.ΝΟΜΟΣ υπ’ αριθ. 331 της 18/19 Μαρτ. 1968 (ΦΕΚ Α΄ 57) Περί διατάξεων αφορωσών εις μονίμους Αξιωματικούς Πληρωμάτων του Β. Ναυτικού και άλλων τινών διατάξεων. Άρθρ.1.-1.α)Μόνιμοι Αξιωματικoί Πληρωμάτων του Β.Ν. συμπληρώσαντες τουλάχιστον 22 ετών πραγματικήν υπηρεσίαν εν τω Β.Ν. προ της ονομασίας των ως Αξιωματικών, προσμετρούν εις τον κατεχόμενον βαθμόν τον πλέον των ως άνω 22 ετών διανυθέντα εν τω Β.Ν. χρόνον εφ’ όσον έχουσι κριθή προακτέοι κατά τας τελευταίας κρίσεις ή αφ’ ης κριθώσι προακτέοι, προαγόμενοι περαιτέρω κατά τας ισχυούσας διατάξεις. β)Μόνιμοι Ανθυπασπισταί του Β.Ν., προαγόμενοι εις τον βαθμόν του Σημαιοφόρου, προς πλήρωσιν κενών θέσεων, λογίζονται προαχθέντες εις τον βαθμόν τούτον, αφ’ ης συνεπλήρωσαν 22 έτη πραγματικής υπηρεσίας εν τω Β.Ν. γ)Αι ανωτέρω διατάξεις έχουσιν εφαρμογήν και δια τους καταληφθέντας υπό του ορίου ηλικίας εντός του Δεκ. 1967. 2.Κατά την εφαρμογήν της διατάξεως της προηγουμένης παραγράφου εν ουδεμιά περιπτώσει μεταβάλλεται η ισχύουσα σειρά αρχαιότητος εν τη επετηρίδι πλην της προαγωγής κατά βαθμόν, ούτε γεννάται δικαίωμα λήψεως αναδρομικών αποδοχών. 3.Εις τας διατάξεις των παρ. 1 και 2 του παρόντος υπάγονται και οι προερχόμενοι εξ Υπαξιωματικών μόνιμοι Αξιωματικοί και Ανθυπασπισταί του Στρατού Ξηράς και της Β. Αεροπορίας, συγκεντρούντες τας αυτάς ως άνω προϋποθέσεις. 4.Μόνιμοι Ανθυπασπισταί του Β.Ν. Ειδικής Μονιμότητος εξελίσσονται μέχρι και του βαθμού του Σημαιοφόρου, κατόπιν αποφάσεως του Ανωτάτου Ναυτικού Συμβουλίου, εφ’ όσον έχουσι κριθή προακτέοι ως Ανθυπασπισταί κατ’ εκλογήν ή κατ’ αρχαιότητα. 5.Η διάταξις του άρθρ. 9 του Α.Ν. 268/68 ισχύει δια το Β.Ν. από 1.1.1969. Ο Α.Ν. 268/1968 παρατίθεται κατωτ. σελ. 266,21. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 